
REPUBLIKA HRVATSKA
KARLOVAČKA ŽUPANIJA
OPĆINA BOSILJEVO
OPĆINSKI NAČELNIK
KLASA: 612-01/26-01/1
URBROJ: 2133-12-02-26-1
Bosiljevo, 05.11.2026.

Na temelju članka 7. Zakona o kulturnim vijećima i financiranju javnih potreba u kulturi (Narodne novine broj 83/22) i članka 46. Statuta Općine Bosiljevo (Službeni glasnik Općine Bosiljevo broj 01/18, 02/18, 3/20, 2/21) Općinski načelnik Općine Bosiljevo donosi slijedeću 
ODLUKU
o objavljivanju Javnog poziv za predlaganje programa i projekata javnih potreba u kulturi Općine Bosiljevo za 2027. godini

I.
Ovom Odlukom utvrđuje se način prikupljanja programa i projekata javnih potreba u kulturi iz Proračuna Općine Bosiljevo u 2027. godini.
II.
U skladu sa Zakonom o kulturnim vijećima i financiranju javnih potreba u kulturi (NN broj 83/22), kao i objektivnim proračunskim mogućnostima Proračuna Općine Bosiljevo za 2027. godinu, Općina Bosiljevo je u Program javnih potreba u kulturi za 2027. godinu uvrstila financiranje programa i projekata u skladu s dokumentacijom za provedbu Javnog poziva koja je sastavni dio ove Odluke. 
III.
Dokumentacija za provedbu Javnog poziva iz točke II. ove Odluke obuhvaća:
1. tekst Javnog poziva
2. upute za prijavitelje
3. obrazac opisa programa ili projekta,
4. obrazac proračuna programa ili projekta,
5. obrazac izjave o nepostojanju dvostrukog financiranja,
6. obrazac izjave o partnerstvu (ako je primjenjivo),
7. obrazac izjave o točnosti i istinitosti podataka 
8. izjava o nekažnjavanju 
9. obrazac izvješća o provedenom projektu

IV.
Javni poziv i dokumentacija za provedbu Javnog poziva iz točke III. objavit će se u cijelosti na web stranici Općine Bosiljevo (www.bosiljevo.hr ).
V.
Općina Bosiljevo je nadležna za provedbu postupka.
Općinski načelnik će imenovati Stručno povjerenstvo za kulturu koje je zaduženo za formalnu provjeru i procjenu administrativne ispravnosti programa/projekta te za stručno kvalitativno vrednovanje i ocjenu prijava podnesenih po Pozivu.
VI.
Na temelju provedenog postupka ocjenjivanja programa/projekata, Općinski načelnik Općine Bosiljevo donosi Odluku o raspodjeli sredstava za financiranje programa i projekata udruga u kulturi.
Na temelju Odluke iz stavka 1. ove točke Općinski načelnik Općine Bosiljevo će s nositeljima programa/projekata sklopiti ugovor.
VII.
Odluka iz točke VI. bit će objavljena na web stranici Općine Bosiljevo (www.bosiljevo.hr).
VIII.
Ova Odluka stupa na snagu danom donošenja.

